b"\n_START_ARTICLE_\nOrganisation de l\xe2\x80\x99arm\xc3\xa9e secr\xc3\xa8te\n_START_PARAGRAPH_\nOrganisation de l'arm\xc3\xa9e secr\xc3\xa8te (OAS; den hemmelige h\xc3\xa6rs organisation) var en kortlivet nationalistisk, h\xc3\xb8jreekstremistisk, fransk, militant undergrundsorganisation. den blev grundlagt i januar 1961 under Algeriets uafh\xc3\xa6ngighedskamp med det form\xc3\xa5l at forhindre, at Algeriet opn\xc3\xa5ede uafh\xc3\xa6ngighed. Organisationen blev stiftet af Pierre Lagaillarde, Jean-Jacques Susini og Raoul Salan, sammen med andre medlemmer af den franske h\xc3\xa6r og tidligere medlemmer af Fremmedlegionen. Organisationen fors\xc3\xb8gte flere gange at myrde den franske pr\xc3\xa6sident Charles de Gaulle._NEWLINE_OAS blev dannet ud fra eksisterende netv\xc3\xa6rk, som beregnede sig selv som kontraterrorister, selvforsvarsgrupper eller modstand. Disse grupper havde angrebet FLN, den algierske befrielsesbev\xc3\xa6gelse, og dennes st\xc3\xb8tter siden uafh\xc3\xa6ngighedskampens start. OAS blev officielt stiftet i Madrid i januar 1961 af en gruppe franske politikere og officerer som reaktion p\xc3\xa5 den franske folkeafstemning om Algeriet, en afstemning organiseret af Charles de Gaulle tidligere samme m\xc3\xa5ned. _NEWLINE_Efter indg\xc3\xa5elsen af \xc3\x89vian aftalen i marts 1962, som garanterede Algeriets uafh\xc3\xa6ngighed og som indledte en udvandring af pied-noirs, franskm\xc3\xa6nd bosat i Algeriet, indledte OAS en terrorkampagne med attentater og bombespr\xc3\xa6ngninger for at stoppe den politiske proces. Denne kampagne kulminerede med et attentatfors\xc3\xb8g p\xc3\xa5 de Gaulle, udf\xc3\xb8rt af officeren Jean-Marie Bastien-Thiry i samme \xc3\xa5r. Jean-Marie Bastien-Thiry blev henrettet i marts 1963. Dette sidste attentatfors\xc3\xb8g indgik i romanen Sjakalen fra 1971, filmatiseret i 1973."